Options
السلام عليكم ورحمة الله وبركاته ..
"مقدمة"
بعد مدة ٤ سنوات من استخدام جهاز نوت 10 plus
قررت اخيرا الترقية ل جهاز S23 ultra
كوني مستخدم ومحب لسلسلة النوت وكنت غالبا كل سنة الى سنتين اسوي ترقية لجهازي لكن بعد مااستخدمت الاسطورة النوت ١٠ واللي اعتبره افضل ماانتجت سامسونج بكل صراحة جهاز متكامل ومن استخدمته وخلال الاربع سنوات ماحسيت اني احتاج ارقي لجهاز آخر لأن كل الأجهزة اللي جت بعده ماكانت تحمل مميزات مختلفة وتستاهل الترقية ابدا.
حتى ع مستوى الكاميرا كانت كاميرا النوت ١٠ منافسة جدا واحد أفضل الكاميرات وحتى يومنا هذا الناس تنبهر بمدى وامكانيات التصوير بجهاز اصدر قبل ٤ سنوات !!
واللي شجعني للترقية هو فقط لسببين الفايف جي والبطارية.
"التجربة"
طلبت الجهاز طلب مسبق من موقع سامسونج
واللي كانت تجربتي جدا سيئة معهم وماانصح بالتعامل معهم.
وصلني هالجميل وراح اقدم لك تجربتي بكل صراحة الان وبعد استخدام شهر
اقدر اقول ان هالجهاز فعلا يستحق الاقتناء.
"التصميم"
اول شي ممكن تلاحظه من تمسك الجهاز تصميمه صراحة التصميم ملفت وفخم ومسكته حلوة لكن راح تحس بالوزن الجهاز ثقيل نوعا ما خصوصا بالمقارنة مع جهازي السابق النوت ١٠ اللي كان انحف واخف وزن بكثير هذا الجهاز اسمك ومع الوقت وخصوصا اذا كنت اتابع شي عليه تتعب يدي ع عكس النوت لكن الشاشة الشبه المسطحة اعجبتني وخففت من لمساتي اللي بالغلط تلمس اطراف الشاشة المنحنية سابقا.
"الشاشة"
جميلة ومبهرة وسطوعها مبهر ع اني كنت اتمنى يرفعون سطوع الشاشة ل ٢٠٠٠ نت لكن اكتفوا ب ١٧٥٠ نت وهو نفس مستوى السطوع الموجود ع النسخة السابقة السطوع ممتاز ومبهر لكن تحت اشعة الشمس المباشرة خصوصا فترة الظهر راح تحس شوي انها لو كانت افضل.
"الكاميرا"
صراحة جدا ممتازة واسطورية وبكل مرة تلتقط صورة راح تنبهر فعلا، وتجربة الزوم خورافية ع الجهاز وتستحق التجربة اعجبني هالمرة تصوير الفيديو تحسه تطور فعلا عن اي جهاز اندرويد واقدر اقول اخيرا اصبحت سامسونج فعلا منافسة لقدرات تصوير الفيديو ع الايفون.
"البطارية"
لو كانت فقط ميزة البطارية الممتازة الميزة الوحيدة في الجهاز ومافيه اي شي اخر تقدمه سامسونج هالميزة فقط تكفيك وتقنعك تشتري الجهاز الصراحة ماتوقعت راح يوصل ادائها لهالمستوى وتقدر تشوف بالصور والاثباتات استخدامي لها. وع فكرة هذا الاداء بدون استخدام او تشغيل توفير الطاقة او حتى تقليل تردد الشاشة فما بالكم لو تم استخدامها.
"العيوب"
نجي للعيوب اللي لاحظتها
١. السعر
٢. الوزن ثقيل نوعا ما ومتعب بالمسكة خصوصا لفترات طويلة.
٣. واجهت مشكلة بالاتصال بشبكة الواي فاي وهذي المشكلة ظهرت ببعض الاجهزة الجهاز يفصل اتصالك بالواي فاي ويحول ع البيانات ودائما تظهر علامة انه متصل لكن بدون انترنت !! وحلها الموقت انك تفصل الاتصال بالبيانات. وسامسونج ع علم بالمشكلة ووعدت باصلاحها قريبا من خلال التحديثات.
٤. حجم الكاميرات كبير جدا وملاحظ وتخاف ان طاح ممكن اول شي يتاثر هو الكاميرات ومافيه شي لحمايته غير انك تركب كفر كبير واللي هو راح يكبر لك حجم الجهاز الكبير وراح يفقد كثير من جمالية الجهاز.
"النهاية"
هذا تقريبا كل شي حبيت انقله لكم واتمنى اني ماقصرت واي سؤال او استفسار انا جاهز.
3 Comments
انا اس ٢٢ الترا اذا فتحت الكاميراء وسحبت شي بعيد بقربه واصوره يطلع تشويش وضباب غير واضح
هذا طبيعي لأن معدل التقريب الحقيقي هو الى حد ١٠ ومن بعد العشرة الى تقربب ٣٠ راح تكون الصورة معقولة وواضحة بعد هذا التقريب راح تلاحظ تشويش بسيط لان التقريب يصبح رقمي لكن حسنوه عن الموجود ب نسخة ٢٢ التشويش اصبح اقل والصورة اوضح لكن نصيحتي حاول تستخدم التقريب باستخدام الارقام وراح يعطيك نتيجة افضل بالتصوير عن التقريب بالسحب وجرب وعطني تجربتك هل تحسن معك او لا
الله يباركلك يارب فعليا كما وصفت، انا غيرت من S10 plus الى S23 ultra طبعا الفرق كبير بينهم ولكن كما وصفت المميزات وخصوصا البطارية 👍🏻👍🏻